cyanic-selkie/wikianc huggingface dataset:
กรมทหารพรานที่ 13
ปฏิบัติการสำคัญ
ส่วนเดือนมีนาคม พ.ศ. 2562 หน่วยเฉพาะกิจปฏิบัติการพิเศษ ผู้พิทักษ์อุทยานแห่งชาติและสัตว์ป่า (ฉก.พญาเสือ) ได้ประสานกับหน่วยเฉพาะกิจกรมทหารพรานที่ 13 นำกำลังตรวจค้นเป้าหมายที่อำเภอคลองหาด จังหวัดสระแก้ว เพื่อตรวจยึดไม้หวงห้ามแปรรูป รวมทั้งอุปกรณ์ที่กระทำความผิดทั้งหมด ซึ่งมีมูลค่าในการส่งออกนอกประเทศกว่า 2 ล้านบาท
และในเดือน มกราคม พ.ศ. 2563 เจ้าหน้าที่กองร้อยทหารพรานที่ 1302 กรมทหารพรานที่ 13 ได้มีส่วนร่วมในการตั้งด่านตรวจตามแนวชายแดนไทย–กัมพูชา เพื่อไม่ให้คนร้ายปล้นร้านทองและยิงคนตายที่จังหวัดลพบุรีใช้หลบหนี
ปฏิบัติการระหว่างประเทศ
เดือนธันวาคม พ.ศ. 2560 หน่วยเฉพาะกิจกรมทหารพรานที่ 13 ซึ่งปฏิบัติหน้าที่ประจำแนวชายแดนระยะทางประมาณ 165 กิโลเมตร ได้รับมอบนโยบายจากแม่ทัพภาคที่ 1 ในการดูแลประชาชน และเป็นมิตรต่อประเทศเพื่อนบ้าน ในขณะเดียวกัน ทางทหารกัมพูชาเอง ก็ได้ขอให้ฝ่ายไทยช่วยดูแลแรงงานกัมพูชาจำนวนมากที่อยู่ในประเทศไทย
และเดือนมีนาคม พ.ศ. 2561 ทางทหารกัมพูชาและตำรวจกัมพูชา ได้ร่วมมือกับเจ้าหน้าที่หน่วยเฉพาะกิจกรมทหารพรานที่ 13 ในการส่งตัวผู้ก่อเหตุฆ่าปาดคอเศรษฐีตลาดโรงเกลือ เพื่อกลับมาดำเนินคดีที่ประเทศไทย
กิจกรรมเพื่อสังคม
เดือนตุลาคม พ.ศ. 2560 ทางสำนักงานพัฒนาฝีมือแรงงาน (สนพ.) ได้ร่วมกับหน่วยเฉพาะกิจกรมทหารพรานที่ 13 เปิดอบรมพนักงานบริการอาหารและเครื่องดื่มให้แก่เจ้าหน้าที่ฝ่ายต้อนรับ ของหน่วยเฉพาะกิจกรมทหารพรานที่ 13
สิ่งสืบทอด
หน่วยเฉพาะกิจกรมทหารพรานที่ 13 ได้มีส่วนในการเตรียมความพร้อมด้านกำลังพลและยุทโธปกรณ์ ในการช่วยเหลือประชาชนที่ประสบภัยแล้ง, อัคคีภัย และภัยพิบัติต่าง ๆ และเดือนกันยายน พ.ศ. 2560 ได้รับการสนับสนุนรถดับเพลิงจากศูนย์ป้องกันและบรรเทาสาธารณภัย เขต 17 จันทบุรี ในการจัดเตรียมสถานที่มอบทุนการศึกษาแก่บุตร–ธิดา ของเจ้าหน้าที่
ฟุจิวะระ โนะ อิชิ (จักรพรรดิคะเมะยะมะ)
ฟุจิวะระ โนะ อิชิ (近衛位子 (Fujiwara no Ishi) ; 1805 – 9 กุมภาพันธ์ 1839) พระสนมแห่งญี่ปุ่นโดยเป็นพระสนมหรือเนียวโงใน จักรพรรดิคะเมะยะมะ จักรพรรดิองค์ที่ 90
1262 1296
ประตูเฉียนชิง
ประตูเฉียนชิง (แมนจู: kiyan cing men; Gate of Heavenly Purity) เป็นประตูหลักของพระราชฐานชั้นในของ พระราชวังต้องห้ามในปักกิ่ง ประเทศจีน ในอดีตประตูแห่งนี้เป็นทางเข้าของผู้คนไปยังที่เขตพักอาศัยของพระราชวังต้องห้าม  มันเชื่อมต่อกับพระตำหนักเฉียนชิงและใกล้กับประตูหลงจง
ประตูนี้มีรูปปั้นสิงโตจีนปิดทองสองตัวตั้งอยู่นอกประตู
ท้าวหิรัญพนาสูร
ท้าวหิรัญพนาสูร หรือ ท้าวหิรัญฮู เป็นอสูรที่พระบาทสมเด็จพระมงกุฎเกล้าเจ้าอยู่หัว พระนางเจ้าสุวัทนา พระวรราชเทวี และสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทรงนับถือเป็นเทพารักษ์ประจำพระองค์
ประวัติ
ในปี ร.ศ. 126 ขณะที่พระบาทสมเด็จพระมงกุฎเกล้าเจ้าอยู่หัวยังไม่ได้เสด็จขึ้นครองราชย์ ได้เสด็จประพาสเมืองลพบุรี คืนหนึ่งมีผู้ตามเสด็จท่านหนึ่งได้มีนิมิตฝันประหลาดเห็นชายหุ่นล่ำสันใหญ่โตมาหา บอกว่าชื่อ "หิรัญ" เป็นอสูรชาวป่ามาบอกว่า ต่อแต่นี้เขาจะคอยตามเสด็จพระองค์ไม่ว่าจะประทับอยู่ที่ใด เขาจะคอยดูแลและระวังภัยไม่ให้เกิดขึ้นกับพระองค์ท่านได้ เมื่อทรงทราบเหตุการณ์ในฝันจึงทรงมีพระราชดำรัสให้จุดธูปเทียน จัดเตรียมอาหารเซ่นสังเวย "ท้าวหิรัญฮู" ในป่าเมืองลพบุรีนั้นทันที และทุกครั้งไม่ว่าจะเสด็จฯ ไปแห่งหนใด ในเวลาค่ำถึงยามเสวย พระองค์จะมีพระราชดำรัสให้จัดอาหารเซ่นสังเวย "ท้าวหิรัญฮู" ทุกครั้งไป
และเมื่อเสด็จขึ้นครองราชย์แล้ว พระองค์ก็ยังทรงระลึกถึงท้าวหิรัญฮูอยู่เสมอ จึงทรงพระกรุณาโปรดเกล้าฯ ให้ช่างหลวงมาหล่อรูปท้าวหิรัญฮูด้วยทองสัมฤทธิ์ จากนั้นก็โปรดเกล้าฯ ให้ข้าราชบริพารจัดเครื่องเซ่นสังเวย และเชิญท้าวหิรัญฮูเข้าสถิตในรูปหล่อนั้น พระราชนามให้ว่า "ท้าวหิรัญพนาสูร" แต่งองค์ทรงเครื่องสวมชฎาแบบโบราณ มีไม้เท้าเป็นเครื่องประดับยศ
มหาดเล็กคนสนิทผู้หนึ่งคือ "จมื่นเทพดรุณทร" ได้เล่าให้ข้าราชบริพารฟังต่อ ๆ กันมาว่า "ในหลวง (ร.6) ทรงเรียกท้าวหิรัญพนาสูรว่า "ตาหิรัญฮู" ซึ่งคนในวังสมัย ร.6 จะรู้ถึงกิตติศัพท์ของ "ตาหิรัญฮู" ดีว่าสำแดงเดชและอภินิหารอย่างไรบ้าง จึงเล่ากันปากต่อปากเรื่อยมา อย่างเรื่องแรกเกิดขึ้นเมื่อโปรดให้สร้างรูปท้าวหิรัญพนาสูร โดยให้พระยาอาทรธรศิลป์ (ม.ล.ช่วง กุญชร) เป็นผู้ดำเนินการ โดยมีแกลเลตตี นายช่างชาวอิตาเลี่ยนที่มาทำงานในกรมศิลปากรเป็นผู้หล่อ เมื่อหล่อเสร็จก็จะยกขึ้นตั้งบนฐานในพระราชวังพญาไท แกลเลตตีก็เอาเชือกผูกคอท้าวหิรัญฮูชักรอกขึ้นไป เสร็จแล้วแกลเลตตีก็ป่วยกะทันหันทำงานไม่ได้ เพราะคอเคล็ดโดยไม่รู้สาเหตุ พอพระยาอาทรไปเยี่ยม ท่านพอจะรู้สาเหตุจึงบอกว่าคงเป็นเพราะเอาเชือกไปผูกคอรูปหล่อท้าวหิรัญฮูให้เอาดอกไม้ ธูป เทียนไปขอขมาเสีย เมื่อนายช่างชาวอิตาเลี่ยนทำตามคอที่เคล็ดจึงกลับมาเป็นปกติอย่างอัศจรรย์
อีกเหตุการณ์หนึ่งเกิดขึ้นในรัชสมัยพระบาทสมเด็จพระปกเกล้าเจ้าอยู่หัว วันหนึ่งพระองค์ได้เสด็จฯ ตรวจรถยนต์พระที่นั่ง ซึ่งเป็นพระราชมรดก โดยมีพระเจ้าวรวงศ์เธอ กรมหมื่นอนุวัตรจาตุรนต์ ตามเสด็จ กรมหมื่นฯ ได้กราบทูลขอรถยนต์คันหนึ่ง ซึ่งมีรูปท้าวหิรัญฮูติดอยู่ด้วย พระองค์ก็พระราชทานให้ เล่ากันว่าเมื่อเอารถกลับไปไว้ที่วังสี่แยกหลานหลวง คืนนั้นก็นอนไม่หลับ ได้ยินเสียงกุกกัก ๆ ในโรงเก็บรถทั้งคืน ครั้นลุกไปดูก็ไม่เห็นมีอะไร จึงคิดว่าอาจเป็นเสียงหนู แต่ขณะที่กำลังคิดในทางที่ดีก็ต้องสะดุ้งสุดตัว เพราะจู่ ๆ ไฟในโรงรถก็เกิดสว่างจ้าขึ้นมาเฉย ๆ ทั้ง ๆ ที่โรงรถปิดอยู่ จึงเรียกคนขับรถและมหาดเล็กไปช่วยกันดู แต่พอเปิดประตูโรงเก็บรถก็ต้องใจหายเป็นครั้งที่ 2 เพราะไม่มีใครอยู่ในนั้นเลย และยังน่าสงสัยที่เห็นรถจอดขวางโรง ซึ่งแต่แรกไม่ได้จอดในลักษณะนี้ จึงต้องช่วยกันกลับรถจอดใหม่ จากนั้นรุ่งขึ้น พระเจ้าวรวงศ์เธอ กรมหมื่นอนุวัตรจาตุรนต์ ต้องจัดเครื่องเซ่นสังเวยท้าวหิรัญฮูเพื่อขอขมา และไม่กล้าใช้รถพระราชทานคันนั้นอีกเลย
การจัดสร้างเทวรูป
เมื่อแรกสร้างนั้นทรงสร้างองค์ด้วยเงินมีขนาดเล็ก สูงราวประมาณ 20 เซนติเมตร จำนวน 4 องค์ โดยมีลักษณะเป็นชายร่างกำยำ ทรงเทริดอย่างโบราณ ถือธารพระกรด้วยพระหัตถ์ขวา ยกเว้นองค์พระราชทานพระยาอนิรุทธเทวาที่ถือด้วยพระหัตถ์ซ้าย
ใน พ.ศ. 2465 เมื่อการสร้างพระราชวังพญาไทสำหรับประทับเป็นการถาวรเสร็จเรียบร้อยแล้ว ได้ โปรดเกล้าฯให้ช่างหล่อรูปท้าวหิรัญยพนาสูรขนาดใหญ่ด้วยทองสัมฤทธิ์มีชฎา เทริดอย่างไทยโบราณ และไม้เท้าเป็นเครื่องประดับยศ มีพระราชพิธีบวงสรวงขอเชิญท้าวหิรัญยพนาสูรเข้าสิงสถิตยนรูปสัมฤทธิ์เมื่อเป็นศาลเทพารักษ์ประจำพระราชวังพญาไทสืบไป
การสังเวย
ในรัชกาลที่ 6 จะทรงโปรดเกล้าฯ ให้จัดกระยาหารสังเวยทุกวัน เวลาเพล ต่อมาในปัจจุบันพระนางเจ้าสุวัทนา พระวรราชเทวี ทรงกำหนดธรรมเนียมให้สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี สังเวยกระยาหารแก่ท้าวหิรัญพนาสูรพร้อมกับพระบรมอัฐิของรัชกาลที่ 6 ทุกวัน วันละ 2 เวลา คือ 08.00 น และ 11.00 น พร้อมทั้งทรงสักการบูชาด้วยดอกไม้ธูปเทียนในเวลา 20.00 น ที่ห้องพระ วังรื่นฤดี ถ้าเสด็จไปปฏิบัติพระกรณียกิจต่างจังหวัด ก็จะจัดพระกระยาหารสังเวยทุกเวลาเพล ถือเป็นเทวรูปที่ปกปักรักษาพระองค์ เฉกเช่นเดียวกับที่เคยปกปักรักษารัชกาลที่ 6 มาก่อน ส่วนเวลาเพลของทุกวัน ห้องเครื่องพระตำหนักจิตรลดารโหฐานจะจัดกระยาหารใส่ปิ่นโต มาสังเวยที่พระที่นั่งกรัณยสภาทุก ๆ วัน
คำบูชา
คาถาบูชาท้าวหิรัญพนาสูร (เทพเจ้าแห่งดงพญาเย็น)
(จุดธูป 16 ดอก) นะโม 3 จบ
“ระหินะ ภูมาสี ภะสะติ นิรันตะรัง ลาภะสุขัง ภะวันตุเม” (สวด 9 จบ)
แอลแคปโทนิวเรีย
แอลแคปโทนิวเรีย หรือ แอลแคปโทนูเรีย (Alkaptonuria) เป็นโรคพันธุกรรมหายากชนิดหนึ่งที่เกิดจากมิวเทชั่นในยีน HGD สำหรับเอนไซม์ฮอมอเจนทิเสต 1,2-ไดออกซีจีเนส (homogentisate 1,2-dioxygenase — ) ร่างกายของผู้ป่วยจะเกิดการสะสมของสารอินเทอร์มีเดียทที่เรียกว่า กรดฮอมอเจนทิสิก (homogentisic acid) หรือฮอมอเจนทิเสต (homogentisate) ในเลือดและเนื้อเยื่อ กรดฮอมอเจนทิเสต และอัลคัปโทน (alkapton) ซึ่งเป็นรูปออกไซด์ จะถูกขับถ่ายออกทางปัสสาวะและอุจจาระส่งผลให้เกิดสีที่ดำเข้มผิดปกติ กรดฮอมอเจนติสิกสามารถสร้างอันตรายต่อกระดูกอ่อน (ซึ่งเรียกส่าอาการ ออครอนอซิส; ochronosis ซึ่งอาจนำไปสู่ ออสทีโออาร์ธริทิส; osteoarthritis) และ ลิ้นหัวใจ เช่นเดียวกับเร่งให้เกิดนิ่วในไตและอวัยวะอื่น ๆ อาการของโรคมักเกิดในผู้ป่วยที่อายุเกินสามสิบปี ในขณะที่การเหลี่ยนสีของปัสสาวะเป็นสีเข้มนั้นสามารถพบได้ตั้งแต่แรกเกิด
ประวัติศาสตร์
แอลแคปโทนิวเรียเป็นหนึ่งในสี่โรคที่ Archibald Edward Garrod เคยกล่าวและอธิบายถึงว่าเป็นผลจากการคั่งของสารมัธยันตร์ (intermediates) อันเกิดจากความผิดปกติทางเมทาบอลิก เขาได้เขื่อมโยงอาการ ochronosis เข้ากับการคั่งของสารแอลแคปแทนส์ (alkaptans) ในปี 1902 มุมมองของเขาต่อโรคนี้และประเด็นศึกษาเกี่ยวกับกรรมพันธุ์ของเขาได้ถูกสรุปเมื่อปี 1908 ในครูออเนียนเลคเชอร์ ที่ราชแพทยาลัยแห่งบริเตน
ความผิดปกตินี้ได้ถูกจำกัดความลงเหลือที่ความผิดปกติของเอนไซม์โฮโมเจนติเสดออกซิเดสในงานศึกษาจากปี 1958 พื้นฐานทางพันธุศาสตร์ได้ถูกทำให้กระจ่างในปี 1996 เมื่อมิวเทชั่นในยีน  HGD ได้ถูกค้นพบ
ผลการศึกษาชิ้นหนึ่งจากปี 1977 พบว่ามัมมี่อียิปต์โบราณหนึ่งอาจมีอาการของโรคแอลแคปโทนิวเรีย
อาการ
ผู้ป่วยมักไม่แสดงอาการในวัยเด็กหรือวัยรุ่น แต่ปัสสาวะอาจพบเป็นสีน้ำตาลหรือดำเมื่อถูกเก็บตัวอย่างมาทิ้งไว้ในอากาศ การเกิดสีเข้มนี้สามารถพบได้ในกระดูกอ่อนรวมถึงใบหู, และส่วนตาขาว กับ คอร์เนียลลิมบัส ของดวงตา
การรักษา
ไม่มีการรักษาใดที่แสดงมห้เห็นอย่างชัดเจนส่าสามารถรักษาอาหารต่าง ๆ ของแอลแคปทอนิวเรียได้ การรักษาหลัก ๆ จะมุ่งเน้นไปที่การรักษาอาการของ ochronosis ผ่านการลดระดับกรดโฮโมเจนติสิกในเลือด หนึ่งในวิธีรักษาที่พบมากคือการให้ผู้ป่วยรับกรดแอสคอร์บิก (วิตามินซี) ขนานใหญ่ หรือจำกัดการรับประทานกรดอะมิโนฟีนิลอะลานีน อย่างไรก็ตามการรักษาด้วยวิตามินซีนี้ไม่ได้มีผลการรักษาที่เป็นประสิทธิภาพอย่างชัดเจน และในการศึกษาทางคลินิกพบว่าการลดการทานฟีนิลอะลานีนลง (ซึ่งทำได้ยาก) ก็ไม่ได้แสดงผลที่มีประสิทธิภาพเช่นกัน
งานซึกษาจำนวนหนึ่งเสนอว่ายาฆ่าหญ้า nitisinone อาจมีผระสิทธิภาพในการรักษาแอลแคปทอนิวเรีย เนื่องจากมันจะไปยับยั้งเอนไซม์ 4-hydroxyphenylpyruvate dioxygenase ซึ่งจะแปลงไทรอซีนไปเป็นกรดโฮโมเจนติสิก จึงสามารถลดการคั่งของโฮโมเจนติเสดในเลือดได้ การศึกษาพบว่าการรักษาด้วยยาตัวนี้สามารถลดปริมาณโฮโมเจนติเสดในเลือดและปัสสาวะของผู้ป่วยลงได้มากถึง 95% ปัญหาหลักประการเดียวคือไม่มีผู้สดทราบถึงความเสี่ยงระยะยาวของการสะสมของไทรอซีนในร่างกาย โดยเฉพาะความเป็นไปได้ที่อาจส่งผลกระทบต่อกระจกตา การรักษาวิธีนี้ในระยะยาวจำเป็นต้องมีการนิดตามผลข้างเคียงโดยตลอด
ตามหาหัวใจเจ้าชายหลงยุค
ตามหาหัวใจเจ้าชายหลงยุค (ฮันกึล:옥탑방왕세자, อกทับบัง วังเซจา) เป็นละครโทรทัศน์แนวโรแมนติกคอมเมดี้ เป็นเรื่องราวของเจ้าชายจากราชวงศ์โชซอนที่ข้ามผ่านกาลเวลามาโผล่ที่ห้องดาดฟ้าของหญิงสาวคนหนึ่ง ทำให้เกิดเรื่องราววุ่นวายตามมามากมาย เขียนบทโดย อี ฮีมยอง กำกับโดยซิน ยุนซอบ ออกอากาศทางสถานีโทรทัศน์ SBS ต่อจากเรื่อง Take care of us, Captain ทุกวันพุธและพฤหัสบดี เวลา 21.55 น. ตั้งแต่วันพุธที่ 21 มีนาคม ถึงวันพฤหัสบดีที่ 24 พฤษภาคม พ.ศ. 2555 รวมความยาว 20 ตอน สำหรับในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันอาทิตย์ เวลา 10.00 น. เริ่มฉายวันอาทิตย์ที่ 6 ตุลาคม พ.ศ. 2556 ละครเรื่องนี้ได้รับความนิยมทั้งในเกาหลีและต่างประเทศตั้งแต่เริ่มออกอากาศในเกาหลีใต้ และมีเรตติ้งสูงสุดเมื่อเทียบกับช่องอื่นๆ ในช่วงคืนวันพุธ-พฤหัส นอกจากประเทศไทยแล้ว ละครเรื่องนี้ยังถูกซื้อลิขสิทธิ์จากหลายประเทศในเวลาอันรวดเร็ว ทั้งใน ญี่ปุ่น ไต้หวัน ฮ่องกง มาเลเซีย อินโดนีเซีย และฟิลิปปินส์
เนื้อเรื่องย่อ
เมื่อประมาณสามร้อยปีก่อน ในสมัยราชวงศ์โชซอน องค์ชายรัชทายาทอีกักพบว่าองค์หญิงฮวายง หญิงสาวที่เขารักถูกลอบสังหาร และเขายังถูกตามฆ่าอีกด้วย แต่นอกจากเขาจะหนีรอดมาได้อย่างน่าประหลาดแล้ว เขายังเดินทางข้ามผ่านกาลเวลามายังกรุงโซลในปี 2012 พร้อมๆกับองครักษ์ทั้งสาม เขาได้รู้จักกับพัค ฮา หญิงสาวที่มีจิตใจงดงาม เธอให้ที่พักอาศัยแก่เขาบนห้องดาดฟ้าเพราะความสงสาร และแล้วเรื่องราววุ่นวายต่างๆ นาๆ ก็บังเกิดขึ้น เขาเริ่มค้นพบคนที่มีหน้าตาเหมือนกับคนในโลกอดีตที่เขาอาศัยอยู่ รวมถึงตัวของเขาเองด้วย
อี กัก สวมรอยเป็นยง แทยง ที่หายสาบสูญไป เพื่อสืบหาเบาะแสของเหตุการณ์ฆาตกรรมองค์หญิงฮวายง และการหายตัวไปของแทยงในเวลาเดียวกัน แต่กลับมีอุปสรรคและเรื่องไม่คาดฝันเกิดขึ้นมากมาย ส่วนพัค ฮาก็เริ่มจะสนิทคุ้นเคยกับเขามากขึ้นเรื่อยๆ ความใกล้ชิดทำให้เกิดความผูกพัน พร้อมๆ กันนั้น ความทรงจำในวัยเด็กที่ลบเลือนไปของหญิงสาวกลับคืนมาอีกครั้ง และความลับบางอย่างก็เปิดเผยตัวตนออกมา
หมึก (แก้ความกำกวม)
หมึก อาจหมายถึง
กระทรวงท่องเที่ยว (กัมพูชา)
กระทรวงท่องเที่ยว เป็นกระทรวงของประเทศกัมพูชา ปัจจุบัน ดร.ทอง คุณ เป็นรัฐมนตรีว่าการกระทรวงท่องเที่ยว
ประเทศไอร์แลนด์ในโอลิมปิกฤดูร้อน 2020
ประเทศไอร์แลนด์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศไอร์แลนด์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 43 คน เข้าร่วมการแข่งขันใน 10 ชนิดกีฬา
สมประสงค์ สิงหวนวัฒน์
สมประสงค์ สิงหวนวัฒน์ หรือ ตั้ม สมประสงค์ เกิดเมื่อวันที่ 28 ธันวาคม พ.ศ. 2506 เป็นนักร้องชายชาวไทย ที่คร่ำหวอดในวงการเพลงมาอย่างยาวนาน มีชื่อเสียงจากเพลง "ช่างไม่รู้เลย" ในอัลบั้มเดี่ยว
ประวัติ
ในปี พ.ศ. 2531 ตั้มกลับมาทำงานเพลงอีกครั้งในฐานะศิลปินเดี่ยวสังกัดแกรมมี่ โดยออกอัลบั้ม 3 ชุด คือ "แหวกฟ้าคว้าดาว", "ผู้ชายธนู"(2533) และ "แด่..คนแบกรัก"(2536) มีเพลงที่โด่งดังมาจนกระทั่งปัจจุบัน เช่น แหวกฟ้าคว้าดาว, ที่เก่าที่ฉันยืน, ช่างไม่รู้เลย, ทนได้ทุกที, ต้องดีกว่าเก่า, พูดไม่ออก, หัวใจว่างเปล่า ฯลฯ โดยเพลง ช่างไม่รู้เลย มีการนำไปขับร้องใหม่เพื่อประกอบภาพยนตร์เรื่อง เพื่อนสนิท โดย บอย พีซเมคเกอร์
ชีวิตสมรส เคยคบหาดูใจกับ สุนิตย์ นภาศรี ซึ่งเคยทำงานร่วมกันในอัลบั้ม 18 กะรัต จนถึงกับมีอัลบั้มเพลงคู่ทั้งชุดในชื่อ "ล้อมใจด้วยรัก"(2529) จากนั้นได้สมรสกับ บุญจิรา สุวรรณจินดา แต่ทั้งคู่ต้องแยกทางกัน
ปัจจุบัน ตั้มยังคงรับงานร้องเพลงอยู่ โดยเป็นหนึ่งในกลุ่มศิลปินรับเชิญอัลบั้มชุด บีมายเกสต์ ของ เบญจพล เชยอรุณ ทั้ง 4 ชุด
ผลงานเพลง
ในชุดที่ 1-2 ยังไม่มีตั้ม สมประสงค์ แต่ตั้ม เข้าร่วมวง ในชุดที่ 3 ของวง THE SAINT เดอะ เซ้นท์ สมาชิก นำวงษ์ หงษ์วิไล -ร้องนำ สมมาตร สิงห์ศิริ -กีต้าร์ นพดล ศิริณรงค์ -กีต้าร์ ปราโมทย์ ศุทธาเวศ -เบส ทรงวุฒิ กิจพจน์ -คีย์บอร์ด จิรศักดิ์ นาคทับ -แซกโซโฟน แสงเทียน ไกรสำราญ -ทรัมเป็ต มานิต รุ่งเรืองจิต -กลอง โอฬาร คำประสิทธิ์ -กลอง
''เดอะ เซ้นท์ ชุด เรียนเป็นหลัก (พ.ศ. 2526) ''เดอะ เซ้นท์ ชุด ภาพบาดตา (พ.ศ. 2527) สมาชิกในชุดนี้ นำวงษ์ หงษ์วิไล -ร้องนำ สมมาตร สิงห์ศิริ -กีต้าร์ นพดล ศิริณรงค์ -กีต้าร์ ปราโมทย์ ศุทธาเวศ -เบส ทรงวุฒิ กิจพจน์ -คีย์บอร์ด จิรศักดิ์ นาคทับ -แซกโซโฟน แสงเทียน ไกรสำราญ -ทรัมเป็ต มานิต รุ่งเรืองจิต -กลอง โอฬาร คำประสิทธิ์ -กลอง ประเสริฐ เนตรายน -ทรัมเป็ต สมประสงค์ สิงหวนวัฒน์ -ร้องนำ ''รวมศิลปินออนป้า+เสียงทอง ชุด เพลงรักคู่โลก (พ.ศ. 2527) เพลง "สอิ้งรัก" ตั้ม สมประสงค์ - อัจจิมา ทีฆะวาทิน เพลง "เชื่อรัก" ตั้ม สมประสงค์ - สาธิยา ศิลาเกษ เพลง "สัญญารัก" ตั้ม สมประสงค์ - เกษรา สุดประเสริฐ ''18 กะรัต ชุดที่ 1 (พ.ศ. 2527) เพลง "ใครเจ๋งกว่ากัน" เพลง "ไว้รอวันนั้น" (ร้องคู่กับ แหม่ม - พัชรี จันทร์สว่าง ''18 กะรัต ชุดที่ 2 (พ.ศ. 2528) เพลง "หนีไม่พ้น" (ตั้ม & แหม่ม) ''18 กะรัต ชุดที่ 3 (พ.ศ. 2529) เพลง "ใจประสานใจ" (รวมศิลปิน) เพลง "ไปละเพื่อน" (ตั้ม, สายชล & จิ๊บ - จิรนุช กาญจนเรขา) เพลง "ซีดไปตามกัน" (ตั้ม , สุเทพ ประยูรพิทักษ์ , กำธร ศรวิจิตร & แมว - สุชาดา) เพลง "ท่าดีทีเหลว" (ตั้ม & แหม่ม) ''ตั้ม สมประสงค์ + สุนิตย์ นภาศรี ชุด ล้อมใจด้วยรัก (พ.ศ. 2529) ''ตั้ม ชุด แหวกฟ้า คว้าดาว (พ.ศ. 2531) (ค่ายแกรมมี่) ''ตั้ม ชุด ผู้ชายธนู (พ.ศ. 2533)
''ตั้ม ชุด แด่...คนแบกรัก (พ.ศ. 2536)
''ตั้ม ชุด แหวกฟ้าคว้ารัก (พ.ศ. 2537)
''ตั้ม ชุด The Very best of ตั้ม สมประสงค์ (พ.ศ. 2542)
''ตั้ม ชุด Best of ตั้ม สมประสงค์ (พ.ศ. 2555) ''ตั้ม ชุด Signature Collection of ตั้ม สมประสงค์ (พ.ศ. 2561)
''เพลงประกอบละคร "คู่ชื่นชุลมุน" กับ นันทนา บุญหลง ''ตั้ม ชุด T in white (ค่ายบีเอ็มจี) ''บีมายเกสต์ ชุดที่ 1 (พ.ศ. 2549) (ค่ายต่าล้าลา) เพลง "เข้าใจสักที" และเพลง "เฉลยตอนจบ" (ตั้ม) ''บีมายเกสต์ ชุด Again (พ.ศ. 2550) เพลง "ฉันยังอยู่" (รวมศิลปิน) เพลง "อ้อนวอน" และเพลง "เหมือนเดิม" (ตั้ม) ''บีมายเกสต์ ชุด Singaholic (พ.ศ. 2551) เพลง "Singaholic" (รวมศิลปิน) เพลง "อย่าไล่ฉันเลย" (รวมศิลปินชาย) เพลง "เสมอต้นเสมอปลาย" (ตั้ม) ''บีมายเกสต์ ชุด Most Wanted (พ.ศ. 2553) เพลง "ไม่เป็นไร" (ตั้ม) เพลง "อย่าบังคับ" (เจสัน ยัง & ตั้ม) ''Hurt Actually Concert กับ มาลีวัลย์ เจมีน่า ''ไม่เสียดายที่ได้รักเธอ เพลงประกอบภาพยนตร์เรื่อง "บ้านฉัน..ตลกไว้ก่อน (พ่อสอนไว้)" กับ มาลีวัลย์ เจมีน่า กำลังใจให้สายัณห์ (พ.ศ. 2556) เพลง "ผู้เสียสละ" (ตั้ม)
แจสเปอร์
แจสเปอร์ เป็นแร่ผสมซึ่งประกอบด้วยควอตซ์เม็ดขนาดเล็ก และ/หรือ แคลเซโดนี และแร่ธาตุอื่น ๆ มันเป็นสารประกอบซิลิกาที่ไม่บริสุทธิ์และทึบแสง มักปรากฏเป็นสีแดง เหลือง น้ำตาล หรือเขียว สีที่พบได้ยากคือสีน้ำเงิน สีแดงที่พบเห็นได้ทั่วไปเกิดจากการผสมกันของสารประกอบเหล็ก(III) แจสเปอร์มักถูกตัดให้มีพื้นผิวเรียบ และถูกใช้ในการทำแร่รัตนชาติที่สวยงาม เนื่องจากมันสามารถเจียระไนได้ จึงถูกใช้ทำแจกัน ตราสัญลักษณ์ และผอบ ค่าน้ำหนักเฉพาะของแจสเปอร์ส่วนใหญ่อยู่ที่ 2.5 ถึง 2.9 แจสเปอร์สีเขียวแต้มจุดแดง หรือรู้จักกันในชื่อ เฮลิโอโทรป (heliotrope) เป็นหนึ่งในแร่ประจำเดือนมีนาคม แจสปิลไลต์ (Jaspillite) เป็นหินที่มีแร่เหล็กแบบชั้น ดังนั้นบ่อยครั้งจึงปรากฏเป็นแถบที่เด่นชัดในแจสเปอร์
รายชื่อภาพยนตร์ไทย พ.ศ. 2478
'''รายชื่อภาพยนตร์ไทย ที่ออกฉายครั้งแรกใน พ.ศ. 2478'''
โปรวินเชียลลีก ฤดูกาล 2550
แซต แชมเปี้ยนชิพ 2550 หรือ โปรวินเชียลลีก 2550  จัดการแข่งขันโดยการกีฬาแห่งประเทศไทยและกระทรวงการท่องเที่ยวและกีฬา รวมทั้งหมด 5 ภาค ดังนี้
ภาค 1 ระหว่างวันที่ 18-29 มิ.ย. 2550 ที่ จ.ระยอง,
ภาค 2 ระหว่างวันที่ 1-12 ก.ค. 2550 ที่ จ.พระนครศรีอยุธยา,
ภาค 3 ระหว่างวันที่ 17-28 พ.ค. 2550 ที่ จ.ชัยภูมิ,
ภาค 4 ระหว่างวันที่ 5-16 มิ.ย. 2550 ที่ จ.กระบี่,
ภาค 5 ระหว่างวันที่ 13-23 ก.ค. 2550 ที่ จ.เพชรบูรณ์
โดยรอบสุดท้ายระหว่างวันที่ 5-13 ก.ย. 2550 ที่ จ.สงขลา เพื่อหาทีมเลื่อนชั้นสู่ ไทยลีกดิวิชัน 2
ตารางแข่งขัน
แก้ไขล่าสุด วันพุธที่ 13 กันยายน 2550
อัลตีกีเอโร
อัลติเชียโร หรือ อัลติเชียโร ดา เวโรนา (Altichiero หรือ Altichiero da Verona หรือ Aldighieri da Zevio) (ราว ค.ศ. 1330 - ราว ค.ศ. 1390) เป็นจิตรกรศิลปะยุคกอธิคชาวอิตาลีในคริสต์ศตวรรษที่ 14 ผู้มีความเชี่ยวชาญทางการเขียนจิตรกรรมฝาผนัง
งานของอัลติเชียโรเป็นไปแนวเขียนของจอตโต ดี บอนโดเน และเป็นผู้ที่เชื่อกันว่าเป็นผู้ก่อตั้งตระกูลการเขียนภาพแบบเวโรนาและปาดัว — งานของอัลติเชียโรยังคงมีให้เห็นในวัดซานอานาสตาเซียในเวโรนาและในโอราโตริโอซานจอร์โจในปาดัวที่มักจะเชื่อว่าเขียนร่วมกับจาโคโปจาโคโป ดาวันซิ (Jacopo d'Avanzi)
อัลติเชียโรอาจจะเกินในบริเวณที่ไม่ไกลจากเซวิโอ และกลายมาเป็นสมาชิกคนสำคัญในสำนักของตระกูลสคาลิแจร์ (House of Scaliger) ในปี ค.ศ. 1364 อัลติเชียเขียนจิตรกรรมฝาผนังชุดที่มาจากงานเขียนของเฟลเวียส โจซีฟัส “สงครามของชนยิว (The Wars of the Jews) ในห้องโพเดสตาภายในวังสกาลา
อัลติเชียโรมีงานจิตรกรรมฝาผนังภายในบาซิลิกาเซนต์แอนโทนีแห่งปาดัว (Basilica of Saint Anthony of Padua) อัลติเชียร่วมมือกับดาวัโซ เวโรเนเซเขียนจิตรกรรมฝาผนังในชาเปลเซนต์เจมส์ที่ได้รับค่าจ้าง 792 ดูคัท ภาพเจ็ดภาพแรกที่เกี่ยวกับชีวิตของนักบุญเจมส์เขียนโดยอัลติเชียโร
สอดรู้ สอดเห็น สอดเป็น สอดตาย
สอดรู้ สอดเห็น สอดเป็น สอดตาย ชื่อภาษาไทยของภาพยนตร์เรื่อง The Blair Witch Project เป็นภาพยนตร์ในแนวสารคดี ความยาว 86 นาที  ออกฉายในปี ค.ศ. 1999 และเข้าฉายในประเทศไทยเมื่อวันที่ 5 พฤศจิกายน ปีเดียวกัน
เนื้อเรื่อง
หนึ่งปีให้หลัง หลักฐานต่าง ๆ ก็ถูกค้นพบ ไม่ว่าจะเป็นตลับฟิล์ม กล่องฟิล์ม กล้องขนาด 8 มิลลิเมตร และขนาด 16 มิลลิเมตร บันทึกการเดินทางของฮีเธอร์ และกระเป๋า เรื่องราวที่ถูกบันทึกลงบนแผ่นฟิล์มโดยนักศึกษาทั้งสาม เป็นเรื่องราวเกี่ยวกับการเดินทางภายในป่าแบล็คฮิลล์ และเรื่องราวอันน่าสะพรึงกลัวที่ ทำให้พวกเขาหายตัวไป โดยมี โจซัว ทำหน้าที่ตากล้องฟิล์ม 16 มิลลิเมตร ไมเคิลทำหน้าที่บันทึกเสียง และฮีเธอร์เป็นผู้ถ่ายทอดเรื่องราวสำหรับภาพยนตร์เรื่องนี้
ในฟิล์มพวกเขาทั้งหมดหลงทาง แม้ฮีเธอร์จะได้ศึกษาป่าผืนนี้และมีแผนที่และเข็มทิศพร้อมแล้ว แต่ก็หาทางออกไม่ได้ พวกเขาทั้ง 3 ตึงเครียด บางครั้งก็ทะเลาะกันเอง ต่อมา โจซัว ก็หายตัวไปอย่างลึกลับในเวลากลางคืน บางคืนมีเสียงเหมือนเด็กร้องไห้อย่างลึกลับแต่หาที่มาไม่ได้ แถมยังมีกิ่งไม้ที่ผูกกันด้วยรูปร่างประหลาด ๆ คล้ายมนุษย์แขวนอยู่กับต้นไม้เหมือนเครื่องรางทางไสยศาสตร์ ซึ่งเห็นได้ชัดเจนมีผู้กระทำขึ้น แต่ไม่รู้ว่าเป็นใคร
เบื้องหลังและความสำเร็จ
The Blair Witch Project เป็นภาพยนตร์ทุนต่ำที่กำกับ เขียนบทและตัดต่อโดย เอดูอาร์โด ซานเชส กับ เดเนียล ไมริก โดยเป็นภาพยนตร์ในแนวสารคดีเสมือนจริงที่สร้างได้อย่างแหวกแนวไม่เหมือนภาพยนตร์ทั่วไปในขณะนั้น ทั้งตำนานและความเชื่อทั้งหมดนี้ถูกสร้างขึ้นมาภายหลัง โดยสร้างว่า ตำนานเรื่องแม่มดแบลร์นี้มีเค้าโครงมาจากเรื่องจริงที่เคยเกิดขึ้นที่เมืองใกล้ ๆ กันนี้ที่ชื่อ แบลร์ ที่ตั้งอยู่ทางตอนเหนือของรัฐแมริแลนด์ เริ่มตั้งแต่ปี ค.ศ. 1785–ค.ศ. 1941 ซึ่งมีเด็ก ๆ ได้หายตัวไปและมีเหยื่อถูกฆาตกรรมหลายราย
การถ่ายทำใช้ฟิล์มทั้งหมด 11 ม้วน โดยใช้นักแสดงทั้ง 3 คนเข้าไปอยู่ในป่าจริง ๆ และกำหนดจุดรับคำสั่งทุก ๆ 3 วัน โดยผู้กำกับจะใส่บทและคำสั่งในตะกร้า โดยที่นักแสดงก็ไม่รู้ว่าตนจะต้องเจอกับอะไร
และได้มีการสร้างเป็นภาพยนตร์ภาคต่อ ใช้ชื่อว่า Book of Shadows: Blair Witch 2 ในปีถัดมา แต่ทว่าไม่ใช่ในแนวสารคดีเหมือนภาคแรก และภาค 3 ในปี ค.ศ. 2016 ใช้ชื่อว่า Blair Witch
แต่การเข้าฉายในประเทศไทย ไม่ประสบความสำเร็จเท่าที่ควรทั้งทางรายได้และเสียงวิจารณ์ โดยมีเสียงวิจารณ์ว่าภาพที่ถ่ายด้วยกล้องจากมือชวนให้น่าเวียนหัว  อีกทั้งมีการเปรียบเทียบกับภาพยนตร์อีกเรื่องหนึ่งที่มีลักษณะคล้ายคลึงกันที่เข้าฉายก่อนหน้านั้นนานแล้ว คือ Cannibal Holocaust ว่า Cannibal Holocaust ทำได้ดีกว่า เหมือนจริง และน่ากลัวกว่ามาก
Space Division Multiple Access
SDMA (Space-Division Multiple Access or Spatial Division Multiple Access) เป็น MIMO (Multiple-Input and Multiple-Output, a multiple antenna schematic architecture) ซึ้งยึดเอาสถาปัตยกรรมการสื่อสารเครือข่ายไร้สายเป็นหลัก ที่เหมาะสมสำหรับเครือข่าย Ad - Hoc บนมือถือ ซึ่งจะช่วยให้เข้าถึงช่องทางการสื่อสารโดยการระบุตำแหน่งของผู้ใช้และการสร้าง one-to-one mapping ระหว่างการแบ่ง bandwidth ของเครือข่ายกับตำแหน่งที่ตั้งของพื้นที่ ที่ระบุ
SDMA เป็นการแบ่งพื้นที่การให้บริการซึ่งสามารถทำได้หลายหลากรูปแบบ เช่นการใช้เครื่องอ่านและสายอากาศหลายๆชุดเรียงกันในลักษณะของ Array ซึ่งเหมาะสำหรับงานประยุกต์ที่ต้องการพื้นที่บริการที่กว้างหรืออีกแบบหนึ่งคือการใช้เครื่องอ่านที่มีสายอากาศแบบปรับทิศทางได้ ซึ่งจะทำให้พื้นที่การอ่านเปลี่ยนแปลงไปในตำแหน่งต่างๆตามที่กำหนด เทคนิคนี้จะใช้รูปแบบที่แตกต่างกันของช่องแบ่งพื้นที่และเป็นเทคนิคที่ช่วยให้ผู้ใช้หลายคนสามารถรับส่ง สื่อสาร แลกเปลี่ยนข้อมูลพร้อมกัน ๆ โดยผ่านช่องความถี่เดียวกันได้ ซึ่งเทคนิคดังกล่าวนี้สามารถช่วยให้รองรับปริมาณผู้ใช้งานที่มากยิ่งขึ้น ตัวอย่างเช่นในดาวเทียมโดยใช้เสาอากาศหลายเสาคานแต่ละเชื้อเพลิงที่ภูมิภาค ต่างๆของผิวโลก ส่วนต่างๆของสถานีภาคพื้นดินซึ่งในเวลาเดียวกันแม้ว่าจะทำงานโดยใช้ความถี่ เดียวกันระหว่างพวกเขาจะไม่รบกวน Space Division Multiple Access (SDMA) ยังเป็นวิธีการเพิ่มช่องทางความสามารถได้ความถี่กลับมาใช้ใช้เต็มของทรัพยากร ความถี่ SDMA ยังอื่น ๆ วิธีการเข้าถึงหลายกันทำให้รวมกันหลายเทคนิคเช่นอากาศกองรหัสแยกเข้าหลาย (SD - CDMA)
นากัตสึงาวะ
นากัตสึงาวะ (中津川市 (Nakatsugawa-shi)) เป็นเมืองที่ตั้งอยู่ในโทโน (พื้นที่ทางตะวันออกของจังหวัดกิฟุ) ก่อตั้งขึ้นเมื่อวันที่ 1 เมษายน พ.ศ. 2495)
ข้อมูลประชากร
ตามข้อมูลประชากรของญี่ปุ่น จำนวนประชากรของนากัตสึงาวะยังค่อนข้างคงที่ในช่วง 40 ปีที่ผ่านมา
บ่วงสไบ
บ่วงสไบ เป็นละครโทรทัศน์ไทยแนว พีเรียด ดราม่า สยองขวัญ สร้างจากบทประพันธ์โดย ภาคินัย กสิรักษ์ หนึ่งในหนังสือชุด เบญจมรณา ซึ่งประกอบไปด้วย บ่วงสไบ, สาปสังคีต, วังนางโหง, ป้อมปางบรรพ์, สิเน่หารอยคำ เป็นต้นโดยได้หยิบบทประพันธ์เรื่อง บ่วงสไบ นำมาสร้างเป็นละครโทรทัศน์ครั้งแรกทางช่อง 7 เอชดีเมื่อในปี พ.ศ. 2562 โดยค่ายบริษัท พอดีคำ เอ็นเทอร์เทนเมนท์ จำกัด จากผู้เขียนบทโทรทัศน์โดย ลายน้ำ กำกับการแสดงโดย ชัชวาล ศาสวัตกลูน นำแสดงโดย  วงศกร ปรมัตถากร, อัษฎาพร สิริวัฒน์ธนกุล, อัญรินทร์ ธีราธนันพัฒน์, คมกฤษณ์ ดวงสุวรรณ์ และนักแสดงร่วมอีกคับคั่ง ออกอากาศวันพุธ และ พฤหัสบดี เวลา 20.30 น. เริ่มออกอากาศตอนแรกวันพฤหัสบดีที่ 24 มกราคม พ.ศ. 2562 และออกอากาศตอนสุดท้ายถึงวันพฤหัสบดีที่ 14 มีนาคม พ.ศ. 2562 นอกจากนี้ละคร ‘บ่วงสไบ’ ยังส่งให้นางเอกสาว “ทับทิม” อัญรินทร์ ธีราธนันพัฒน์ ได้รับรางวัล BEST ACTRESS IN A SUPPORTING ROLE นักแสดงสมทบหญิงยอดเยี่ยม บนเวทีระดับเอเชียอย่าง Asian Television Awards ครั้งที่ 24 อีกด้วย
เรื่องย่อ
มนุษย์เราเกิดมาหาได้มีบุญวาสนาเท่าเทียมกันไม่ ดังเช่น "พุดจีบ" ลูกของ "คุณหลวงนฤเดช" ซึ่งมีทุกอย่างตามที่ใจปรารถนา ผิดกับ "แก้ว" ลูกเมียทาสที่คุณหลวงหาได้ยอมรับไม่ ความลับที่ไม่เป็นความลับ เป็นสาเหตุให้ "นางอิ่ม" แม่ของแก้วถูกเฆี่ยนจนตาย ลูกนางทาสเก็บความแค้นฝังใจ สักวันจะต้องได้ทุกอย่างมาเป็นของตน! เรื่องอัปรีย์บังเกิด เมื่อพุดจีบแอบลักลอบได้เสียกับ "นายมิ่ง" ทาสชั้นต่ำ ซ้ำร้าย "คุณเทพ" ลูกบุญธรรมที่เรียนจบจากเมืองนอก ดันไปคว้าแก้วมาทำเมีย เรื่องราวมากมายที่เกิดขึ้น สร้างความอับอายมาสู่ครอบครัว จนเกิดโศกนาฏกรรม พุดจีบโทษตัวเองว่าเป็นสาเหตุนั้น ก่อนจะพบศพเธอใช้ผ้าสไบผูกคอตายที่ต้นจำปี วิญญาณของเธอยังวนเวียน
วงศ์กะตังใบ
วงศ์กะตังใบ หรือ Leeaceae เป็นวงศ์เก่าในระบบการจัดจำแนกที่ใช้สัณฐานวิทยาเป็นหลัก ในระบบ APG จะรวมสกุล Leea เข้าในวงศ์ Vitaceae เช่นในระบบ APG II ให้ Leea อยู่ในวงศ์ย่อย  Leeoideae (Vitaceae). ความแตกต่างที่สำคัญระหว่าง Leeaceae และ Vitaceae อยู่ที่ละอองเรณูแต่ส่วนใหญ่จะ Leea ในวงศ์ Vitaceae.
โรงเรียนประถมศึกษาโซกะโตเกียว
โรงเรียนประถมศึกษาโซกะโตเกียว (Tokyo Soka Elementary School) เป็นโรงเรียนตั้งอยู่ในโคดาอิระ กรุงโตเกียว อยู่ในการดูแลของสมาคมสร้างคุณค่า
ความสำคัญ
เป็นโรงเรียนที่จัดการสอนด้านพัฒนามนุษยนิยม ของสมาคมสร้างคุณค่า
แหล่งข้อมูลอื่น
เว็บไซต์อย่างเป็นทางการของโรงเรียนประถมโซคา โตเกียว
อ้างอิง
เพื่อเพื่อนผู้ศรัทธา,สร้างคุณค่า,2550
โน อึนซิล
โน อึนซิล (노은실; Noh Eun-Sil) เกิดวันที่ 2 ธันวาคม ค.ศ. 1989 เป็นนักกีฬาเทควันโดหญิงชาวเกาหลีใต้ ซึ่งได้เข้าร่วมแข่งขันกีฬาเทควันโดในเอเชียนเกมส์ 2010 และได้รับรางวัลเหรียญทองในรุ่นน้ำหนักไม่เกิน 62 กิโลกรัม ปัจจุบันเธอเป็นนักศึกษาของมหาวิทยาลัยคยุงฮี
แจง เซวุค
แจง เซวุค (장세욱; Jang Se-Wook) เกิดวันที่ 16 กรกฎาคม ค.ศ. 1991 เป็นนักกีฬาเทควันโดชายชาวเกาหลีใต้ ซึ่งได้เข้าร่วมแข่งขันกีฬาเทควันโดในเอเชียนเกมส์ 2010 และได้รับรางวัลเหรียญเงินในรุ่นน้ำหนักไม่เกิน 68 กิโลกรัม ปัจจุบันเขาเป็นนักศึกษาของมหาวิทยาลัยยองอิน
ประเทศโมร็อกโกในโอลิมปิกเยาวชนฤดูร้อน 2018
ประเทศโมร็อกโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโมร็อกโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 20 คน ใน 8 ชนิดกีฬา ผลการแข่งขันครั้งนี้ประเทศโมร็อกโกได้รับเหรียญรางวัลแบ่งเป็น 1 เหรียญทอง 5 เหรียญเงิน และ 1 เหรียญทองแดง รวมทั้งหมด 7 เหรียญ
หมู่เกาะวินด์เวิร์ด (หมู่เกาะโซไซเอตี)
หมู่เกาะวินด์เวิร์ด (Windward Islands) หรือ อีลดูว์ว็อง (Îles du Vent) เป็นกลุ่มเกาะทางทิศตะวันออกของหมู่เกาะโซไซเอตีในเฟรนช์พอลินีเชียซึ่งเป็นอาณานิคมโพ้นทะเลของประเทศฝรั่งเศสในมหาสมุทรแปซิฟิกใต้
แผ่นดินไหวในประเทศพม่า สิงหาคม พ.ศ. 2559
ในวันที่ 24 สิงหาคม พ.ศ. 2559 เมื่อเวลา 17:04 น. ตามเวลามาตรฐานพม่า (17:34 น. ตามเวลาในไทย) เกิดแผ่นดินไหวขนาด 6.8 ตามมาตราขนาดโมเมนต์ มีจุดศูนย์กลางอยู่ในพื้นที่ห่างไกลแห่งหนึ่งทางตอนกลางของพม่า ห่างจากเมืองเชาะไปทางทิศตะวันตกประมาณ 25 km สำนักงานสำรวจธรณีวิทยาสหรัฐอเมริกาวัดความลึกได้ 84.1 กิโลเมตร แรงสั่นสะเทือนรู้สึกได้ถึงนครย่างกุ้ง; กรุงเทพมหานคร; กรุงธากา เมืองหลวงของบังกลาเทศ; เมืองปัฏนา, โกลกาตา และคุวาหาฏี ทางภาคตะวันออกของอินเดีย มีรายงานว่าวัดและเจดีย์หลายแห่งบริเวณเมืองโบราณพุกามได้รับความเสียหาย และมีผู้เสียชีวิตอย่างน้อย 4 ราย
มัมแอนด์ป็อปช็อป
เนื้อหาของเพลงในอัลบั้ม
ซิงเกิลเปิดตัว "สุขาอยู่หนใด" มีเนื้อหาเกี่ยวกับ ความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข
ส่วนซิงเกิลที่ 2 ถัดมา "แรงโน้มถ่วง" มีเนื้อหาเกี่ยวกับ 25hours ได้สร้างมาจากจินตนาการที่ว่า "เหมือนพวกเราอยู่ในยานลำหนึ่ง ยานที่ชื่อว่า 25hours พยายามที่จะทะยานไปดาวอีกดวง แต่ดันมีแรงโน้มถ่วงนี่แหละ ที่มาฉุดรั้งเราไว้ มันก็เหมือนปัญหา ความกลัว ในชีวิต ของคนเราทุกคน
ส่วนโปรโมชั่นซิงเกิล "เธอเอาใจฉันไป" เป็นเพลงเกี่ยวกับความรักหวานแหวว
ส่วนซิงเกิลที่ 3 "ไม่เคย" เป็นเพลงเกี่ยวกับไม่จำเป็นว่าต้องเป็นเรื่องของความรัก คนรักอย่างเดียว แต่มันคือ “สิ่งสำคัญทุกสิ่ง” ในชีวิตอาจจะเป็นพ่อแม่ ครอบครัว เวลา หรือ โอกาส ของชีวิตที่ไม่ควรปล่อยให้มันผ่านเลยไป  เราจะคิดถึงมันก็ต่อเมื่อมัน “ไม่อยู่แล้ว”
ราชวงศ์ที่สิบห้าแห่งอียิปต์
ราชวงศ์ที่สิบห้าแห่งอียิปต์ เป็นราชวงศ์ต่างแดนจากเอเชียตะวันตกในสมัยอียิปต์โบราณ ซึ่งสถาปนาราชวงศ์ขึ้นโดยฟาโรห์ซาทิลิส ซึ่งได้เข้ารุกรานดินแดนและสามารถพิชิตอียิปต์ล่างในเวลาต่อมา ราชวงศ์ที่สิบห้า ราชวงศ์ที่สิบหก และราชวงศ์ที่สิบเจ็ดแห่งอียิปต์ จะถูกรวมกันอยู่ในช่วงเวลาที่เรียกว่า สมัยช่วงระหว่างกลางครั้งที่สอง ราชวงศ์ที่สิบห้ามีระยะเวลาปกครองอยู่ช่วงประมาณระหว่าง 1650 ถึง 1550 ปีก่อนคริสตกาล
ประวัติราชวงศ์
กล่าวกันว่าฟาโรห์แห่งราชวงศ์ที่สิบห้าเป็นชาวคานาอัน เป็นที่ทราบกันดีว่าฟาโรห์คาโมสจากราชวงศ์ที่สิบเจ็ดแห่งอียิปต์ทรงเรียกฟาโรห์อะโพฟิส ซึ่งเป็นหนึ่งในฟาโรห์ของราชวงศ์ว่า "ประมุขแห่งเรทเจนู (ซึ่งก็คือ คานาอัน)" ฟาโรห์แห่งราชวงศ์ที่สิบห้าทรงได้ก่อตั้ง "ราชอาณาจักรของชาวเอชียแห่งที่สองในสามเหลี่ยมปากแม่น้ำ" ซึ่งครอบคลุมพื้นที่ซึ่งอาจรวมถึงคานาอันด้วย ถึงแม้ว่าจะขาดหลักฐานทางโบราณคดีก็ตาม  ราชวงศ์นี้ปกครองอยู่ได้ประมาณ 108 ปี
ฟาโรห์พระองค์แรกซึ่งเรียกอีกอย่างว่า ฮิกซอส (ḥḳꜣw-ḫꜣswt, "คนเลี้ยงแกะ" ตามคำกล่าวของแอฟริกานัส) นำได้พสกนิกรของพระองค์เข้ายึดครองพื้นที่ดินดอนสามเหลี่ยมปากแม่น้ำไนล์และตั้งรกรากในเมืองหลวงของพระองค์ที่เมืองอวาริส ซึ่งเป็นเหตุให้ราชวงศ์ที่สิบสี่แห่งอียิปต์ล่มสลายลง อย่างไรก็ตาม ไม่ปรากฏหลักฐานของความขัดแย้งในเวลาช่วงนั้น และการตั้งถิ่นฐานของชาวคานาอันในพื้นที่ดังกล่าวอาจจะเกิดขึ้นอย่างค่อนข้างสงบ เนื่องจากสภาวะสุญญากาศทางอำนาจที่เหลือจากการล่มสลายของราชวงศ์ที่สิบสี่ อย่างไรก็ตาม ความสัมพันธ์ภายหลังกับผู้ปกครองชาวอียิตป์ในช่วงเวลานั้นเป็นไปอย่างด้วยความขัดแย้งที่รุนแรง
ฮิกซอส
ชาวอวาริสในสามเหลี่ยมปากแม่น้ำไนล์ถูกชาวอียิปต์เรียกว่า "อามู" ซึ่งเป็นคำที่ใช้เรียกชาวซีเรียและเลแวนต์ หรือศัตรูของฟาโรห์รามเสสที่ 2 ในสมรภูมิคาเดช ซึ่งได้รับการแปลโดยทั่วไปว่าเป็น "ชาวเอเชียตะวันตก" โดยนักไอยคุปต์วิทยา
คำว่า ฮิกซอส เป็นคำที่ใช้เพื่อระบุตัวเหล่าหัวหน้าเผ่าจากต่างแดน และโดยเฉพาะอย่างยิ่ง "ผู้ปกครองของชาวเอเชีย" ซึ่งมีมาก่อนราชวงศ์ที่สิบห้าและหลังจากนั้นด้วย โดยไม่ใช่ตำแหน่งอย่างเป็นทางการของผู้ปกครองราชวงศ์ที่สิบห้า และไม่เคยพบร่วมกับตำแหน่งยศราชวงศ์ ยกเว้นกรณีหายากกรณีหนึ่งในคำจารึกจากเทล อัด-ดับ'อา ที่กล่าวถึงฟาโรห์นิรนามและอธิบายว่าพระองค์ทรงเป็น ฮิกซอส "ฮิกซอส" ค่อนข้างเป็นคำทั่วไป ซึ่งพบแยกจากตำแหน่งยศราชวงศ์และรายการรัชสมัยในช่วงหลังสิ้นสุดราชวงศ์ที่สิบห้า ในอีกกรณีหนึ่ง ฟาโรห์คิอานดำริว่าจะใช้พระอิสริยยศ "ฮิกซอส" ในช่วงต้นรัชสมัยของพระองค์ หลังจากนั้นก็ทรงเลิกใช้ตำแหน่งดังกล่าวแล้วมาใช้ตำแหน่งยศราชวงศ์ตามแบบอียิปต์เมื่อพระองค์สามารถรุกรานอียิปต์ทั้งหมด มีเพียงฟาโรห์จำนวนสี่พระองค์แรกของราชวงศ์ที่สิบห้าเท่านั้นที่ใช้ทรงใช้พระอิสริยยศ "ฮิกซอส" และหลังจากนั้นตำแหน่งยศราชวงศ์ก็กลายเป็นตำแหน่งแบบอียิปต์ล้วน
พระราชอาณาจักร
หลังจากสถาปนาราชวงศ์ขึ้นประมาณ 20 ปี ราชวงศ์ที่สิบห้าก็ได้ขยายอำนาจการปกครองไปทางใต้จนถึงเมืองธีบส์ ซึ่งนำสู่ความขัดแย้งกับฟาโรห์เนเฟอร์โฮเทปที่ 3 ดินแดนอียิปต์ทั้งหมดถูกพิชิตในรัชสมัยของฟาโรห์คิอาน และราชวงศ์ท้องถิ่นอไบดอสก็ได้หายสาบสูญไปในช่วงเวลาการพิชิตทางใต้ครั้งนี้ด้วย อนุสรณ์สถานจำนวนมากจากพื้นที่ที่ถูกพิชิตได้ถูกนำขึ้นไปทางเหนือสู่เมืองอวาริส และอีกหลายแห่งมีจารึกเพิ่มเติม โดยเฉพาะโดยช่วงรัชสมยฟาโรห์อเปปิ อย่างไรก็ตาม ทั้งหมดนี้ก็มีการโต้แย้งจากอเล็กซานเดอร์ อิลิน-โทมิช ที่ว่า ดินแดนที่ปกครองโดยตรงโดยฟาโรห์ฮิกซอสแห่งอวาริสนั้นน่าจะจำกัดอยู่ที่บริเวณดินแดนสามเหลี่ยมปากแม่น้ำฝั่งตะวันออก และอาณาเขตการควบคุมเหนืออียิปต์กลางยังไม่แน่ชัด
ในท้ายที่สุด ราชวงศ์ที่สิบห้าแห่งอียิปต์ก็ล่มสลายลงด้วยการพิชิตเมืองอวาริสโดยฟาโรห์อาโมสที่ 1
ศาสนา
ความสัมพันธ์ของราชวงศ์ที่สิบห้ากับประเพณีทางศาสนาของอียิปต์นั้นยังคลุมเครือ และในช่วงราชวงศ์ที่สิบแปดมีการกล่าวกันว่า "พวกเขาขึ้นมาปกครองโดยไม่ยอมรับเทพรา" มีการบันทึกไว้ว่า ราชวงศ์นี้ได้ทำลายอนุสรณ์สถานและยึดขโมยเอารูปสลักของอียิปต์ เช่นเดียวกับการปล้นสุสานหลวง ฟาโรห์อาโมสที่ 1 ยังกล่าวอีกว่า "พีระมิดหลายแห่งนั้นถูกรื้อทิ้งลง"
ผู้ปกครอง
ผู้ปกครองจากราชวงศ์ที่สิบห้าที่เป็นที่ทราบมีดังนี้: ราชวงศ์ที่สิบห้าแห่งอียิปต์ เป็นราชวงศ์ชาวฮิกซอสราชวงศ์แรกที่ไม่สามารถปกครองดินแดนอียิปต์ได้ทั้งหมด ซึ่งมีศูนย์กลางปกครองที่เมืองอวาริส โดยชาวฮิกซอสจะปกครองอยู่ในบริเวณทางตอนเหนือของอียิปต์ เนื่องจากพวกเขาได้แทรกซึมเข้ามาจากทางตะวันออกเฉียงเหนือของอียิปต์ พระนามและลำดับของฟาโรห์นั้นยังไม่แน่นอน บันทึกพระนามแห่งตูรินได้ระบุว่ามีฟาโรห์ชาวฮิกซอสจำนวนหกพระองค์ โดยมีฟาโรห์ที่มีความหลุมเครือพระนามว่า คามูดิ ซึ่งระบุว่าเป็นฟาโรห์พระองค์สุดท้ายของราชวงศ์ที่สิบห้า
จำนวนฟาโรห์ที่ทรงพระนามว่า อเปปิ
นักวิชาการบางคนเสนอความเห็นว่ามีฟาโรห์อะโพฟิสจำนวนสองพระองค์ที่ทรงพระนาม "อเปปิ" แต่เนื่องด้วยสาเหตุหลักเป็นเพราะปรากฏพระนามครองพระราชบัลลังก์จำนวนสองพระนามที่เกี่ยวข้องฟาโรห์พระองค์นี้คือ อาวอเซอร์เร และ อาเกนเอนเร อย่างไรก็ตาม คิม รีฮอล์ต นักไอยคุปต์วิทยาชาวเดนมาร์ก ได้ยืนยันไว้ในการศึกษาของเขาเกี่ยวกับสมัยช่วงระหว่างกลางครั้งที่สองว่า พระนามครองพระราชบัลลังก์ทั้งสองพระนามนี้ล้วนหมายถึงบุคคลคนเดียวกันก็คือ ฟาโรห์อเปปิที่ 1 ซึ่งเป็นผู้ปกครองอียิปต์เป็นระยะเวลา 40 + X ปี[24] สิ่งนี้ยังได้รับการสนับสนุนจากพระนามครองพระราชบัลลังก์พระนามที่สามในรัชสมัยของพระองค์ก็คือ เนบเคเปชเร โดยฟาโรห์อะโพฟิสน่าจะทรงใช้พระนามครองราชบัลลังก์ที่แตกต่างกันในช่วงรัชสมัยอันยาวนานของพระองค์ สถานการณ์เช่นนี้ไม่ได้เกิดขึ้นโดยปราศจากแบบอย่างหรือแบบคู่ขนาน เนื่องจากฟาโรห์หลายพระองค์ รวมทั้งฟาโรห์เมนทูโฮเทปที่ 2 ฟาโรห์รามเสสที่ 2 ที่มีชื่อเสียง รวมไปถึงฟาโรห์เซติที่ 2 ที่ทรากันว่าพระองค์ทรงใช้พระนามครองพระราชบัลลังก์สองพระนามในรัชสมัยของพระองค์
เถางูเขียว
เถางูเขียว เป็นกล้วยไม้ในสกุลเอาะลบ หรือสกุลวานิลลา ลำต้นเป็นเถาเลื้อยยาว ทรงกระบอก สีเขียว ใบมีลักษณะเป็นเกล็ดตามข้อ ช่อดอกออกตามข้อ ดอกสีขาวครีม มีกลิ่นหอม ออกดอกช่วงเดือนมีนาคมถึงพฤษภาคม เป็นไม้ท้องถิ่นในเอเชียตะวันออกเฉียงใต้ พบในประเทศลาว ประเทศไทย ประเทศมาเลเซีย ในประเทศไทย พบที่ จังหวัดนครราชสีมา จังหวัดจันทบุรี จังหวัดพังงา จังหวัดตรัง และจังหวัดสตูล
โรมานซ์คาร์
โรมานซ์คาร์ (ロマンスカー (Romansukā)) เป็นขบวนรถไฟด่วนพิเศษของบริษัทรถไฟฟ้าโอะดะเกียว ให้บริการในเส้นทางด้านทิศตะวันตกเฉียงใต้ของกรุงโตเกียว สู่เมืองท่องเที่ยวอย่างฮะโกะเนะและโกะเท็มบะ และเมืองชายหาดอย่างนุมะซุและเอะโนะชิมะ เริ่มให้บริการครั้งแรกในปี ค.ศ. 1957 โดยรถไฟ 3000 ซีรีส์ เอสอี สามารถทำลายสถิติโลก ทำความเร็วได้สูงสุดถึง 145 กิโลเมตร/ชั่วโมง ในประเภทรถไฟรางแคบ
เอเวอร์กิฟเวน
เอเวอร์กิฟเวน (Ever Given; ) เป็นหนึ่งในเรือคอนเทนเนอร์ที่ใหญ่ที่สุดในโลก ถือครองโดยโชเอคิเซ็งไคชะ ซึ่งเช่าเหมาลำและดำเนินการขนส่งคอนเทนเนอร์โดยบริษัทเอเวอร์กรีนมารีนที่มีสำนักงานใหญ่อยู่ที่อำเภอหลูจู๋ เถา-ยฺเหวียน ประเทศไต้หวัน
ในวันที่ 23 มีนาคม ค.ศ. 2021 ขณะเดินทางจากตันจุงเปอเลอปัซ ประเทศมาเลเซีย ไปยังรอตเทอร์ดาม ประเทศเนเธอร์แลนด์ เรือเกยตื้นที่คลองสุเอซเป็นเวลา 6 วันก่อนที่หน่วยกู้ภัยสามารถปล่อยมันได้ในวันที่ 29 มีนาคม ค.ศ. 2021 รัฐบาลอียิปต์ยึดเรือในวันที่ 13 เมษายน ค.ศ. 2021 จากการปฏิเสธที่จะจ่ายค่าธรรมเนียม 916 ล้านดอลลาร์สหรัฐตามที่รัฐบาลเรียกร้อง ซึ่งรวม 300 ล้านดอลลาร์สหรัฐในข้อหา"ทำลายชื่อเสียง" ต่อมามีการเรียกร้องลดค่าสินไหมทดแทนไปเป็น 600 ล้านดอลลาร์สหรัฐ ในช่วงต้นเดือนกรกฎาคม ค.ศ. 2021 หลังทำข้อตกลงค่าชดเชยแล้ว เจ้าหน้าที่อียิปต์ปล่อยเรือลำนี้ไป
Radiasteridae
Radiasteridae เป็นวงศ์ของอิคีเนอเดอร์เมอเทอที่อยู่ในอันดับ Paxillosida
สกุลในวงศ์นี้ ได้แก่:
รายชื่อภาพยนตร์ไทย พ.ศ. 2479
'''รายชื่อภาพยนตร์ไทย ที่ออกฉายครั้งแรกใน พ.ศ. 2479'''
กฎของทีทซีอุส–โบเดอ
กฎของทีทซีอุส–โบเดอ (Titius–Bode law) หรือบางแห่งเรียกว่า กฎของโบเดอ คือสมมุติฐานเกี่ยวกับวงโคจรของวัตถุทางดาราศาสตร์ที่ค่ากึ่งแกนเอกต่าง ๆ กันกับดวงอาทิตย์ ว่ามีความสัมพันธ์ในลักษณะเอกซ์โพเนนเชียลตามลำดับของดาวเคราะห์ ได้รับการเสนอขึ้นใน ค.ศ. 1766 โดยโยฮัน ดานีเอล ทีทซีอุส นักดาราศาสตร์ชาวเยอรมัน และต่อมาโยฮัน เอเลิร์ท โบเดอ ได้นำมาสรุปเป็นกฎขึ้น ในภายหลังสมมุติฐานนี้ไม่เป็นที่ยอมรับเมื่อการทำนายวงโคจรของดาวเคราะห์ผิดพลาดไปนับแต่การค้นพบดาวเนปจูนใน ค.ศ. 1846
สมการ
สมการกำหนดความสัมพันธ์ระหว่างค่ากึ่งแกนเอก (a) ของดาวเคราะห์แต่ละดวงไล่ลำดับออกไปจากดวงอาทิตย์ เช่น ค่ากึ่งแกนเอกของโลกเท่ากับ 10 จะได้ว่า
โดยที่ n = 0, 3, 6, 12, 24, 48 ..., ตามลำดับของดาวเคราะห์นับจากด้านใน (ใกล้ดวงอาทิตย์ที่สุด) ไล่ออกไปด้านนอก ตัวเลขแต่ละลำดับที่ n > 3 จะมีค่าเป็นสองเท่าของตัวเลขก่อนหน้า ผลลัพธ์ที่ได้เมื่อหารด้วย 10 จะแปลงเป็นหน่วยดาราศาสตร์ ทำให้ได้สมการต่อไปนี้
โดยที่ m = -\infty, 0, 1, 2,...
สำหรับดาวเคราะห์รอบนอก ดาวแต่ละดวงได้รับการ "ทำนาย" ว่าอยู่ห่างจากดวงอาทิตย์เป็นระยะประมาณ 2 เท่าของวัตถุรอบในดวงก่อนหน้า
ข้อมูล
ระยะห่างของดาวเคราะห์ที่ได้จากการคำนวณตามกฎนี้ เมื่อเปรียบเทียบกับระยะห่างจริง เป็นดังนี้
1 ซีรีส นับเป็นดาวเคราะห์อยู่ในช่วง ค.ศ. 1801 จนถึงราวคริสต์ทศวรรษ 1860 พลูโตนับเป็นดาวเคราะห์อยู่ระหว่าง ค.ศ. 1930–2006 ร่างข้อกำหนดของสหภาพดาราศาสตร์สากลว่าด้วยการจัดประเภทของ "ดาวเคราะห์" จะทำให้ซีรีส ได้รับการจัดประเภทใหม่เป็นดาวเคราะห์ แต่จากการปรับปรุงข้อกำหนดในตอนปลายเดือนสิงหาคม ค.ศ. 2006 ทำให้ซีรีส พลูโต และเอริส ได้รับการจัดประเภทใหม่กลายเป็น "ดาวเคราะห์แคระ"
คำอธิบาย
การสั่นพ้องของวงโคจรจากวัตถุที่โคจรหลักจะสร้างบริเวณรอบดวงอาทิตย์ที่ปราศจากวงโคจรที่เสถียร ผลจากแบบจำลองการกำเนิดระบบสุริยะสนับสนุนแนวคิดที่ระบบดาวเคราะห์จะเลือกรัศมีวงโคจรที่เสถียรแบบสุ่มจะมีแนวโน้มที่จะเป็นไปตามกฎของทีทซีอุส–โบเดอ
ดูบรูลและแกรเนอร์ แสดงให้เห็นว่ากฎกำลังสองผกผันตามระยะทางจะมีผลลัพธ์ของแบบจำลองการยุบตัวของกลุ่มเมฆของระบบดาวเคราะห์มีแนวโน้มที่จะสมมาตรสองแกน : การหมุนคงที่ (เมฆจะสมมาตรตามแกน) สเกลคงที่ (เมฆจะมีสเกลตามความยาวเท่ากันหมด), อันหลังเป็นโครงหลักของหลายปรากฏการณ์ มีบทบาทในการเกิดระบบสุริยะ
อี แด-ฮุน
ลี แด-ฮุน (이대훈; ; 5 กุมภาพันธ์ ค.ศ. 1992 – ) เป็นนักกีฬาเทควันโดชายชาวเกาหลีใต้ ซึ่งได้เข้าร่วมแข่งขันกีฬาเทควันโดในเอเชียนเกมส์ 2010 และได้ชนะนาชา ปั้นทอง จากประเทศไทย โดยที่ อี แดฮุน ได้รับรางวัลเหรียญทองในรุ่นน้ำหนักไม่เกิน 63 กิโลกรัม ปัจจุบัน อี แดฮุน กำลังศึกษาอยู่ที่โรงเรียนมัธยมปลายฮันซอง
เขาเป็นผู้ชนะ เป็นเอก การะเกตุ ในการแข่งขันเทควันโดในโอลิมปิกฤดูร้อน 2012 รุ่นน้ำหนักไม่เกิน 58 กก. ในช่วงซัดเดนเดธที่ 7-8 คะแนน
คณะประพันธกรจรจัด (ฤดูกาลที่ 4)
ซีรีส์อนิเมะโทรทัศน์ คณะประพันธกรจรจัด เรื่องราวเกี่ยวกับเหล่าผู้มีพลังพิเศษเหนือธรรมชาติที่ใช้ด้วยจุดมุ่งหมายต่าง ๆ กัน ตั้งแต่การควบคุมธุรกิจ ไขปริศนา และปฏิบัติภารกิจที่ได้รับมอบหมายจากมาเฟีย เรื่องราวหลัก ๆ เน้นไปที่สมาชิกของ "สำนักงานนักสืบบุโซ" (สำนักงานนักสืบติดอาวุธ) และชีวิตในแต่ละวัน ซีรีส์อนิเมะผลิตโดยสตูดิโอโบนส์ กำกับโดยทากูยะ อิงาราชิ และเขียนบทโดยโยจิ เอโนกิโดะ
อนิเมะฤดูกาลที่ 4 ประกาศสร้างในวันที่ 7 พฤศจิกายน พ.ศ. 2564 เริ่มออกอากาศในวันที่ 4 มกราคม พ.ศ. 2566 และจบในวันที่ 29 มีนาคม พ.ศ. 2566 วง Screen Mode ร้องเพลงเปิดชื่อเพลงว่า "True Story" ส่วนวงลักไลฟ์ร้องเพลงปิดชื่อเพลงว่า "ชิรูชิ" ("Shirushi" (しるし))
อะคริลาไมด์
อะคริลาไมด์ (อังกฤษ: Acrylamide) เป็นสารเคมีที่เกิดขึ้นในอาหารประเภทอบกรอบ ทอด ปิ้ง คั่วทั้งหลาย รวมทั้งกาแฟด้วย. เชื่อกันว่าอะคริลาไมด์เป็นสารก่อมะเร็ง
สารเคมีชนิดนี้เป็นที่รู้จักกันครั้งแรกในปี 2002 โดยนักวิทยาศาสตร์ชาวสวีเดน ในการลดปริมาณ อะคริลาไมด์ในอาหาร คือไม่ควรทอดอาหารนานเกินไป ลดอุณหภูมิในการอบและการทอด อย่าให้เค้กหรือบิสกิตเป็นสีน้ำตาลเข้ม เพราะจากการทดสอบขององค์กรผู้บริโภคในเยอรมนีพบว่า ยิ่งขนมปังเกรียมมากเท่าไหร่ ปริมาณอะคริลาไมด์ก็มากขึ้นเท่านั้น
อย.เผยข้อมูลเกี่ยวกับสารอะคริลาไมด์ หลังจากสวีเดนและอังกฤษค้นพบสาเหตุของการเกิดสารนี้ ยืนยัน อาหารที่มักพบสารอะคริลาไมด์ในปริมาณสูง เป็นอาหารที่ได้รับความร้อนสูงและเป็นเวลานาน โดยเฉพาะอาหารที่เป็นแผ่นบาง ทอด เนื่องจากมีพื้นผิวที่สัมผัสความร้อนมากกว่า แนะ ผู้บริโภคไม่ควรปรุงอาหารโดยใช้ความร้อนสูงหรือนานเกินไป อีกทั้งให้เด็กลดของทอดและมัน เพราะมีโอกาสได้รับสารนี้มากกว่าผู้ใหญ่ 2-3 เท่า
น.พ.วิชัย โชควิวัฒน เลขาธิการคณะกรรมการอาหารและยา เปิดเผยถึงข่าวกรณีที่นักวิทยาศาสตร์สวีเดน ค้นพบกระบวนการเกิดสารอะคริลาไมด์ (Acrylamide) ในอาหาร ว่าเกิดจากปฏิกิริยาเมลลาร์ด (Maillard Reaction) นั้น สำนักงานคณะกรรมการอาหารและยา(อย.) ขอรายงานความคืบหน้าเกี่ยวกับเรื่องสารอะคริลาไมด์ ดังนี้
1. ผลการตรวจสารอะคริลาไมด์ในอาหาร
ประเทศสวีเดนและสหราชอาณาจักรได้รายงานผลการตรวจสารอะคริลาไมด์ในอาหารชนิดต่างๆเพิ่มเติม รายละเอียดตามตารางที่แนบ ผลการตรวจทั้งสองรายการนี้ยืนยันว่า
Taiwanasteridae
Taiwanasteridae เป็นวงศ์ของอิคีเนอเดอร์เมอเทอที่อยู่ในอันดับ Clypeasteroida
อะคริลาไมด์
1.2 มีข้อสังเกตด้วยว่า อาหารที่เป็นแผ่นบาง ทอด มีโอกาสพบสารอะคริลาไมด์ในปริมาณสูง ซึ่งอาจเนื่องจากมีพื้นผิวที่สัมผัสกับความร้อนมากกว่า
Taiwanasteridae
สกุลในวงศ์นี้ ได้แก่:
อะคริลาไมด์
2. ข้อมูลเกี่ยวกับปฏิกิริยาเมลลาร์ด
3. ความสัมพันธ์กับการก่อเกิดมะเร็ง
เนื่องจากยังไม่พบอุบัติการณ์ของมะเร็งเพิ่มขึ้นในคนที่สัมผัสกับสารอะคริลาไมด์เป็นระยะเวลานาน แต่พบว่า สามารถก่อมะเร็งได้ในหนูทดลอง (Rat) นักวิทยาศาสตร์จึงจัดให้สารอะคริลาไมด์อยู่ในระดับที่มีความเป็นไปได้สูงในการก่อให้เกิดมะเร็งในมนุษย์ (Group 2A-Probable human carcinogen)
[ระดับ 1 เกิดมะเร็งในมนุษย์ได้อย่างแน่นอน (Known human carcinogen) ระดับ 2A มีความเป็นไปได้สูงในการก่อให้เกิดมะเร็งในมนุษย์ (Probable human carcinogen) ระดับ 2B มีความเป็นไปได้ในการก่อให้เกิดมะเร็งในมนุษย์ (Possible human carcinogen) ระดับ 3 ไม่จัดเป็นสารก่อมะเร็งในมนุษย์ (Not classifiable for human carcinogenicity) ระดับ 4 มีความเป็นไปได้สูงที่จะไม่ก่อให้เกิดมะเร็งในมนุษย์ (Probably not carcinogenic to humans)]
นอกจากนี้ยังพบว่ากลัยซิดาไมด์ (Glycidamide) ซึ่งเป็นเมทาบอไลต์ของสารอะคริบาไมด์เป็นอีกตัวหนึ่งที่อาจก่อให้เกิดมะเร็งในมนุษย์ได้ เนื่องจากพบว่าสามารถก่อมะเร็งได้ในหนูทดลอง (Rat) และสามารถก่อให้เกิดการกลายพันธุ์ได้ในเซลล์ร่างกาย (Somatic cell) ของมนุษย์จากการทดลองในเซลล์เพาะเลี้ยง อย่างไรก็ตามในกระบวนการปกติของร่างกายมนุษย์สามารถกำจัดกลัยซิดาไมด์ได้โดยการจับของกลูตาไธโอน (Glutathione conjugation) หรือ กระบวนการไฮโดรไลซิส (Hydrolysis)
4. ข้อแนะนำสำหรับประชาชน ยังเป็นข้อแนะนำเดิมคือ
1) ไม่ควรปรุงอาหารโดยใช้ความร้อนสูงเกินไป หรือนานเกินไป อย่างไรก็ดี อาหารทุกชนิดโดยเฉพาะเนื้อสัตว์และผลิตภัณฑ์จากเนื้อสัตว์ต้องปรุงให้สุก เพื่อกำจัดเชื้อโรค
2) ควรบริโภคอาหารให้ครบทุกหมู่อย่างได้สมดุลกัน ไม่ควรรับประทานอาหารทอดหรือไขมันมากเกินไป
3) เด็กมีโอกาสได้รับสารอะคริลาไมด์ในปริมาณต่อน้ำหนักตัวมากกว่าผู้ใหญ่ราว 2-3 เท่า จึงควรลดอาหารประเภทของทอดและอาหารมันลง โดยเฉพาะเด็กที่ชอบอาหารประเภทนี้
การค้นพบว่าสารอะคริลาไมด์เกิดจากปฏิกิริยาเมลลาร์ดนับเป็นข่าวดีที่นักวิทยาศาสตร์จะสามารถหาวิธีควบคุมการเกิดสารนี้ได้ในอนาคต
พิเชษฐ์ วิสัยจร
พลเอก พิเชษฐ์ วิสัยจร (ชื่อเล่น: แป๊ะ) อดีตผู้ช่วยผู้บัญชาการทหารบก, อดีตแม่ทัพภาคที่ 4 อดีตราชองครักษ์พิเศษ เกิดเมื่อวันที่ 13 ตุลาคม พ.ศ. 2493 ที่อำเภอทุ่งตะโก จังหวัดชุมพร
การศึกษา
พล.อ.พิเชษฐ์ จบการศึกษาจากโรงเรียนสามเสนวิทยาลัย, โรงเรียนเตรียมทหารรุ่นที่ 11 (ตท.11-ร่วมรุ่นเดียวกับ พล.อ.อ.อิทธพร ศุภวงศ์, พล.อ.ทนงศักดิ์ อภิรักษ์โยธิน, พล.อ.เสถียร เพิ่มทองอินทร์, โรงเรียนนายร้อยพระจุลจอมเกล้ารุ่นที่ 22 (จปร.22-ร่วมรุ่นเดียวกับ พล.อ.วิชญ์ เทพหัสดิน ณ อยุธยา, พล.ต.ขัตติยะ สวัสดิผล), โรงเรียนเสนาธิการทหารบกหลักสูตรประจำ ชุดที่ 61, วิทยาลัยเสนาธิการทหาร รุ่นที่ 44, วิทยาลัยป้องกันราชอาณาจักร รุ่นที่ 47 (วปรอ.47) และได้รับปริญญาดุษฎีบัณฑิตกิตติมศักดิ์ สาขาพัฒนบูรณาการศาสตร์ จากมหาวิทยาลัยอุบลราชธานี
การทำงาน
พล.อ.พิเชษฐ์ เป็นทหารราบ เริ่มรับราชการจากการเป็นผู้หมวดปืนเล็กกองร้อยอาวุธเบาที่ 23 กองพันทหารราบที่ 3 (ร.23 พัน3) ในพื้นที่ภาคอีสาน จากนั้นได้เจริญก้าวหน้าในหน้าที่ได้รับเลื่อนตำแหน่งและเลื่อนยศขึ้นมาเรื่อย ๆ จนกระทั่งเป็นรองแม่ทัพภาคที่ 4 ในปี พ.ศ. 2548, รองแม่ทัพภาคที่ 2 ในปี พ.ศ. 2549 และในปี พ.ศ. 2551 ได้รับแต่งตั้งให้เป็นแม่ทัพภาคที่ 4 นอกจากนั้นยังเคยเป็นผู้บังคับบัญชา 972 ไทย-ติมอร์ตะวันออก ผลัดที่ 2 รักษาการสันติภาพที่ติมอร์ตามมติของสหประชาชาติอีกด้วย
ได้ชื่อว่าเป็นนายทหารพัฒนา โดยเฉพาะด้านการดูแลสิ่งแวดล้อมและการพัฒนาชุมชน เคยเป็นหัวหน้าพัฒนาโครงการเพื่อความมั่นคงเฉพาะพื้นที่ป่าดงนาทาม อันเนื่องมาจากพระราชดำริ ได้รับรางวัลจากการทำงานด้านนี้จากหลายหน่วยงาน
ผลงานด้านการทหารที่สำคัญ
เมื่อปี 2530 ขณะนั้นเป็นรองผู้บังคับกองพันได้นำกำลังเข้าโจมตีทหารเวียดนามบริเวณเนิน 382 ซึ่งรุกล้ำอธิปไตยเข้ามาในประเทศไทยบริเวณพื้นที่ช่องบกอำเภอน้ำยืน จังหวัดอุบลราชธานี จนเวียดนาม สูญเสียจำนวนมากและถอนตัวออกไป ฝ่ายเราบาดเจ็บสูญเสียเช่นกันและที่สำคัญ พ.ต.พิเชษฐ์ วิสัยจร ยศในขณะนั้นถูกสะเก็ดลูกกระสุนปืนไร้แรงสะท้อนถอยหลังของเวียดนามได้รับบาดเจ็บสาหัส
หลังจากที่ภัยคอมมิวนิสต์และเวียดนามยุติลง พลเอกพิเชษฐ์ วิสัยจร ได้เห็นว่าภัยคุกคามที่จะเกิดขึ้นใหม่และความไม่มั่นคงตามแนวชายแดน คือภัยคุกคามจาก ความยากจนความไม่มีจะกิน ภัยจากการทำลายทรัพยากรธรรมชาติป่าไม้ และยุทธศาสตร์ของทหารคือยุทธศาสตร์การต่อสู้แบบเบ็ดเสร็จ จึงได้ริเริ่มฝึกจัดตั้งราษฎรให้ช่วยกันรักษาป่าตามแนวชายแดนอีสานใต้ ซึ่งเป็นต้นน้ำลำธารเรียกว่า ราษฎรอาสาสมัครพิทักษ์ป่า โดยเน้นเรื่อง ชาติ ศาสนา พระมหากษัตริย์ การรักษาป่า การปลูกต้นไม้เป็นสมบัติของโลก เมื่อเกิดวิกฤติเศรษฐกิจ นอกจากนั้นยังเคยเป็นผู้บังคับบัญชา 972 ไทย-ติมอร์ตะวันออก ผลัดที่ 2 รักษาการสันติภาพที่ติมอร์ตามมติของสหประชาชาติอีกด้วย
ปี พ.ศ. 2547 เมื่อครั้งมาดำรง ตำแหน่งเป็นรองแม่ทัพภาคที่ 4 ใน ได้ดำเนินการต่างๆ ไว้มากมาย อาทิโครงการเครือข่ายภาคประชาชนเพื่อสันติภาพจังหวัดชายแดนภาคใต้ ,โครงการดำเนินงานส่งเสริมพัฒนาวิสาหกิจขนาดกลางและขนาดย่อม,โครงการศูนย์การเรียนรู้เศรษฐกิจพอเพียง, โครงการตาสับปะรด,โครงการคอมพิวเตอร์สู่ตาดีกา,โครงการแตงโมสมานฉันท์
ปี พ.ศ. 2551 ได้มีพระบรมราชโองการโปรดเกล้าโปรดกระหม่อมเป็น แม่ทัพภาคที่ 4 ทำให้โครงการต่าง ๆที่ดำเนินการไว้ โดยเฉพาะในพื้นที่ จังหวัดปัตตานี และพื้นที่ บ.บอเกาะ ต.สากอ อ.สุไหงปาดี  จังหวัดนราธิวาส ที่เป็นพื้นที่นำร่องและเห็นเป็นรูปธรรม จะได้ขยายสู่ทั่วทุกพื้นที่ในจังหวัดชายแดนภาคใต้ พร้อมกันนี้ได้กำหนดยุทธศาสตร์ 4 ด้านดังนี้ 1. การเมืองนำการทหาร 2. การแก้ไขปัญหาด้วยสันติวิธี 3. ยึดหลักกฎหมายอย่างเสมอภาคและเป็นธรรมบนหลักสิทธิมนุษยชน 4. การพัฒนาสมดุลยั่งยืนดังนั้นภายใต้อุดมการณ์ วิสัยทัศน์ และยุทธศาสตร์  การแก้ปัญหาความรุนแรงในจังหวัดชายแดนภาคใต้
ปี พ.ศ. 2553 ได้มีพระบรมราชโองการโปรดเกล้าโปรดกระหม่อมเป็นผู้ช่วยผู้บัญชาการทหารบก ระหว่างวันที่ 5 ตุลาคม พ.ศ. 2553 ถึงวันที่ 30 กันยายน พ.ศ. 2554
TIS-620
มาตรฐานผลิตภัณฑ์อุตสาหกรรม 620-2533, มอก.620-2533, หรือที่รู้จักกันทั่วไปว่า TIS-620 เป็นชุดอักขระมาตรฐานอุตสาหกรรมของไทย มีชื่อเต็มว่า รหัสสำหรับอักขระไทยที่ใช้กับคอมพิวเตอร์
Kamptosomatidae
Kamptosomatidae เป็นวงศ์ของอิคีเนอเดอร์เมอเทอที่อยู่ในอันดับ Echinothurioida
TIS-620
รหัส TIS-620 มีรายละเอียดคล้ายรหัส ISO-8859-11 มาก แตกต่างกันแค่เพียงที่ ISO-8859-11 กำหนดให้ A0 เป็น "เว้นวรรคแบบไม่ตัดคำ" (no-break space) ส่วน TIS-620 นั้นแม้จะสงวนตำแหน่ง A0 เอาไว้ แต่ก็ไม่ได้กำหนดค่าใด ๆ ให้
ตารางด้านบน 20 คือเว้นวรรค และ TIS-620 ไม่ได้กำหนดตัวอักขระสำหรับค่ารหัส 00-1F, 7F, 80-9F, A0, DB-DE และ FC-FF
ค่ารหัส D1, D4-DA, E7-EE เป็นอักขระผสม
Kamptosomatidae
สกุลในวงศ์นี้ ได้แก่:
โทอิง อิงชิ
โทอิง อิงชิ (洞院愔子 (Tōin Inshi) ; 1789 – 1 ตุลาคม 1872) นางกำนัลใน จักรพรรดิโกะ-ฟุกะกุซะ จักรพรรดิองค์ที่ 89 และเป็นพระราชมารดาใน จักรพรรดิฟุชิมิ จักรพรรดิองค์ที่ 92
บันทึก
1246 1329
กาเฟอีน
กาเฟอีน (caféine) เป็นสารแซนทีนอัลคาลอยด์ ซึ่งสามารถพบได้ในอาหารหลายชนิดได้แก่ เมล็ดกาแฟ, ชา, โคล่า กาเฟอีนถือว่าเป็นยากำจัดศัตรูพืชโดยธรรมชาติ เพราะมันออกฤทธิ์ทำให้อัมพาต และสามารถฆ่าแมลงบางชนิดได้ กาเฟอีนยังมีฤทธิ์กระตุ้นระบบประสาทส่วนกลาง ทำให้ร่างกายเกิดความตื่นตัวและลดความง่วงได้ เครื่องดื่มหลายชนิดมีกาเฟอีนเป็นส่วนผสม เช่นในกาแฟ น้ำชา น้ำอัดลม รวมทั้งเครื่องดื่มชูกำลัง ด้วยเหตุนี้จึงทำให้กาเฟอีนเป็นสารกระตุ้นประสาทที่ได้รับความนิยมมากที่สุดในโลก
แหล่งของกาเฟอีน
เมล็ดกาแฟจัดเป็นพืชที่เป็นแหล่งของกาเฟอีนที่ใหญ่ที่สุด ปริมาณกาเฟอีนที่อยู่ในกาแฟจะขึ้นอยู่กับปัจจัยหลักสองประการ คือชนิดของเมล็ดกาแฟที่เป็นแหล่งผลิต และกรรมวิธีในการเตรียมกาแฟ เช่น เมล็ดกาแฟที่คั่วจนเป็นสีเข้มจะมีปริมาณกาเฟอีนน้อยกว่าเมล็ดที่คั่วไม่นาน เนื่องจากกาเฟอีนสามารถสลายตัวไปได้ระหว่างการคั่ว และกาแฟพันธุ์อาราบิกาจะมีปริมาณกาเฟอีนน้อยกว่ากาแฟพันธุ์โรบัสตา เป็นต้น โดยทั่วไปกาแฟเอสเปรสโซจากเมล็ดกาแฟพันธุ์อาราบิกาจะมีกาเฟอีนประมาณ 40 มิลลิกรัม นอกจากนี้ในเมล็ดกาแฟยังพบอนุพันธ์ของกาเฟอีน คือธีโอฟิลลีน (Theophyllin) ในปริมาณเล็กน้อยอีกด้วย
ใบชายังเป็นแหล่งของกาเฟอีนที่สำคัญอีกแหล่งหนึ่ง พบว่าจะมีกาเฟอีนมากกว่ากาแฟในปริมาณเดียวกัน แต่วิธีชงดื่มของชานั้น ทำให้ปริมาณกาเฟอีนลดลงไปมาก แต่ชาจะมีปริมาณของธีโอฟิลลีนอยู่มาก และพบอนุพันธ์อีกชนิดของกาเฟอีน คือธีโอโบรมีน (Theobromine) อยู่เล็กน้อยด้วย ชนิดของใบชาและกระบวนวิธีการเตรียมก็เป็นปัจจัยสำคัญของกาเฟอีนในน้ำชาเช่นเดียวกับในกาแฟ เช่นในชาแดงและชาอูหลงจะมีกาเฟอีนมากกว่าในชาชนิดอื่น ๆ อย่างไรก็ตาม สีของน้ำชาไม่ได้เป็นลักษณะบ่งชี้ถึงปริมาณกาเฟอีนในน้ำชา เช่นในชาเขียวญี่ปุ่นซึ่งจะมีปริมาณกาเฟอีนสูงกว่าชาแดงบางชนิด
ช็อคโกแลตซึ่งผลิตมาจากเมล็ดโกโก้ก็เป็นแหล่งของกาเฟอีนเช่นเดียวกัน แต่ในปริมาณที่น้อยกว่าเมล็ดกาแฟและใบชา แต่เนื่องจากในเมล็ดโกโก้มีสารธีโอฟิลลีนและธีโอโบรมีนอยู่มาก จึงมีฤทธิ์อ่อน ๆ ในการกระตุ้นประสาท อย่างไรก็ตาม ปริมาณของสารดังกล่าวนี้ก็ยังน้อยเกินไปที่จะให้เกิดผลกระตุ้นประสาทเช่นเดียวกับกาแฟในปริมาณที่เท่ากัน
น้ำอัดลมและเครื่องดื่มชูกำลังเป็นเครื่องดื่มที่พบกาเฟอีนได้มากเช่นเดียวกัน น้ำอัดลมทั่วไปจะมีกาเฟอีนประมาณ 10–50 มิลลิกรัมต่อหนึ่งหน่วยบริโภค ขณะที่เครื่องดื่มชูกำลัง เช่นกระทิงแดง จะมีกาเฟอีนอยู่มากถึง 80 มิลลิกรัมต่อหนึ่งหน่วยบริโภค กาเฟอีนที่ผสมอยู่ในเครื่องดื่มเหล่านี้อาจมาจากพืชที่เป็นแหล่งผลิต แต่ส่วนใหญ่จะได้จากกาเฟอีนที่สกัดออกระหว่างการผลิตกาแฟพร่องกาเฟอีน (decaffeinated coffee)
สถานะทางเคมี
กาเฟอีน เป็นสารอัลคาลอยด์ซึ่งจัดอยู่ในตระกูลเมทิลแซนทีน ซึ่งอยู่ในตระกูลเดียวกันกับสารประกอบธีโอฟิลลีน และ ธีโอโบรมีน ในสถานะบริสุทธิ์ จะมีสีขาวเป็นผง และมีรสขมจัด สูตรทางเคมีคือ C8H10N4O2